تورکیه و ایرانین تانینمیش رسام‌لاری "Grand Opening"  سرگی‌سینده بیر آرایا گلدی.
مدنیت‌لر آراسیندا کؤرپو قورماسی مقصدی گودن "Grand Opening"  سرگی‌سی ایستانبولون گالاتا بولگه سینده یئرلشن "7 Art Gallery"نین آچیلیش سرگی‌سی کیمی صعنت سئورلره تقدیم اولوندو.
گالری-نین رهبری مهریبان اؤزتورک چاغداش صنعته اوستونلوک وئردیک‌لرینی و موختلیف اؤلکه‌لرده اولوسلار آراسی سویه‌ده ایشلر گؤردوک‌لرینی سؤیله‌ییب.
ایران مدنیتیله یاخین‌دان ماراقلاندیغینی وورغولایان اؤزتورک دئییب: "اورتاغیم مجید احمدی ده ایران‌لی ایش آدامی و کلکسیونر دیر. مئنئجئری اولدوغوم چوخ ایران‌لی صعنتچی ده وار. اونلاری تورکیه‌یه و آوروپایا آپارماق اوچون امکداش‌لیق ائدیردیک. اورتاغیملا مقصدلریمیزی بیرلشدیریب بو گالرینی خیدمته آچدیک. گالری ده موختلیف اؤلکه‌لردن صعنتچی‌لری ده گله‌جک گون‌لرده قوناق ائدجییک."
ایران-‌لی صعنتچی حمید طلوعی فرد داها اول ایرانلا یاناشی دبی، لبنان، مالزی، امریکا، اینگیلتره‌ده موختلیف سرگی‌لر آچدیغینی دیله گتیریب.
سرگیده طلوعی فرد ایله یاناشی دئوریم اربیل، منصور گاندریز، احمد اوران، ناصر اویسی، باریش ساریباش، حامد صدرارحمدی، یاسمن اؤزتورک و کاوه کاووسی‌نین رسیم‌لری نوماییش ائتدیریلیر.
سرگی یونون11-دک آچیق اولا‌جاق.
